Poznámky  konsolidovanej účtovnej závierky
zostavenej k 31. decembru 2018 

I.      VŠEOBECNÉ ÚDAJE
1.	Identifikačné údaje konsolidujúcej účtovnej jednotky:
Názov konsolidujúcej účtovnej jednotky: Obec Pohronská Polhora

Sídlo konsolidujúcej účtovnej jednotky: Hlavná 62, 976 56 Pohronská Polhora

IČO konsolidujúcej účtovnej jednotky: 00313700

Dátum založenia/zriadenia konsolidujúcej účtovnej jednotky: zo zákona

Konsolidovaná účtovná závierka konsolidovaného celku Obce Pohronská Polhora bola zostavená v súlade so zákonom 
č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

2.     Informácie o konsolidovanom celku
Konsolidovaný celok Obec Pohronská Polhora obsahuje tieto účtovné jednotky:
Názov  účtovnej jednotky	Právna forma	Podiel konsolidujúcej ÚJ na ZI (%)	Podiel konsolidujúcej ÚJ na hlasovacích právach (%)	
Spojená škola	RO	100	100	
Obecné lesy s.r.o Pohronská Polhora	s.r.o	100	100	

Identifikačné údaje všetkých účtovných jednotiek konsolidovaného celku Obce Pohronská Polhora sú uvedené v prílohe 
č. 1 poznámok konsolidovanej účtovnej závierky.

Nižšie sú uvedené účtovné jednotky, v ktorých má konsolidujúca účtovná jednotka podiel, ale nespĺňajú podmienky zahrnutia do konsolidovaného celku (v súlade s § 22 zákona o účtovníctve)  spolu s uvedením dôvodu nezahrnutia do konsolidovanej účtovnej závierky:

Názov  účtovnej jednotky	Sídlo	Dôvod nezahrnutia do KÚZ	
Zbojská s.r.o	Pohronská Polhora	Malý podiel	
			
*uvádzajú sa tu napríklad obchodné spoločnosti v konkurze alebo likvidácii, obchodné spoločnosti určené na predaj, obchodné spoločnosti s podielom na ich vlastnom imaní menšom ako 20% a podobne. Identifikačné údaje týchto účtovných jednotiek sa nachádzajú v hárkoch 7.1 – Dlhodobý finančný majetok - podiely, 7.2 – Dlhodobý finančný majetok - ostatné, resp. v podsúvahovej evidencii.

3.	 Informácie o organizačnej  štruktúre a hlavných predstaviteľoch konsolidujúcej   
        účtovnej jednotky

Starosta obce : Ing. Dušan Nepšinský

Zástupca starostu: Ing. Vladimír Rozenberg

Vedúci služobného úradu (meno, priezvisko, titul)/resp. iný hlavný predstaviteľ konsolidujúcej účtovnej jednotky: 

Konsolidovaný celok mal v roku 2018 priemerne 57 zamestnancov, z toho riadiacich pracovníkov 6./ Obec Pohronská Polhora priemerne 10 zamestnancov z toho riadiacich pracovníkov 1, Spojená škola priemerne 46 zamestnancov z toho riadiacich pracovníkov 5, Obecné lesy s.r.o 1 zamestnanca. 

4.     Zmena konsolidovaného celku
V priebehu účtovného obdobia od 1. januára 2018 do 31. decembra 2018 nedošlo k žiadnym zmenám v štruktúre konsolidovaného celku. 

5.     Informácie o výsledku hospodárenia z dôvodu predaja majetku medzi účtovnými   jednotkami konsolidovaného celku Obce Pohronská Polhora.
V priebehu účtovného obdobia roku 2018 sa medzi účtovnými jednotkami konsolidovaného celku Obce Pohronská Polhora  neuskutočnil nákup resp. predaj majetku.

6.     Informácie o účtovných zásadách a účtovných metódach
a)	Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku  nie sú  úroky z úverov (podľa rozhodnutia účtovnej jednotky). Zľava z ceny, ktorú poskytol dodávateľ k majetku sa účtuje ako zníženie nákladov na predaný alebo spotrebovaný majetok.

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 

O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka. 

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa  
reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t.j. cenou, za ktorú by sa majetok obstaral v čase, keď sa o ňom účtuje.

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona o účtovníctve a účtuje o účtovných odpisoch.

b)	Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze). 

c)	Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sú oceňované váženým aritmetickým priemerom z obstarávacích cien.
Zásoby vytvorené vlastnou činnosťou sa oceňujú vlastnými nákladmi. 
Toto ocenenie sa upravuje o zníženie hodnoty zásob.

d)	Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t.j. vrátane nákladov súvisiacich s obstaraním.
 
Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e)	Finančné účty
Peňažné prostriedky a ceniny sa oceňujú menovitou hodnotou.

f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

g)	Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby, súdne spory a podobne. 

h)	Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

i)	Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

j)	Deriváty
Deriváty sa pri nadobudnutí oceňujú cenou obstarania a ku dňu, ku ktorému sa zostavuje účtovná závierka, reálnou hodnotou.

Zmeny reálnych hodnôt zabezpečovacích derivátov sa účtujú bez vplyvu na výsledok hospodárenia priamo do vlastného imania na účet 414. Výsledok realizácie zabezpečovacích derivátov sa účtuje na účtoch 567 – Náklady na derivátové operácie a 667 – Výnosy z derivátových operácií.

Zmeny reálnych hodnôt derivátov určených na obchodovanie na tuzemskej burze, zahraničnej burze alebo inom verejnom trhu sa účtujú s vplyvom na výsledok hospodárenia na účtoch 567 a 667.

Zmeny reálnych hodnôt derivátov určených na obchodovanie na neverejnom trhu sa účtujú bez vplyvu na výsledok hospodárenia priamo do vlastného imania na účet 414. Výsledok realizácie týchto obchodov sa účtuje na účtoch 567 – Náklady na derivátové operácie a 667 – Výnosy z derivátových operácií.

k)	Majetok a záväzky zabezpečené derivátmi
Majetok a záväzky zabezpečené derivátmi sa oceňujú reálnou hodnotou. Zmeny reálnych hodnôt majetku a záväzkov zabezpečených derivátmi sa účtujú bez vplyvu na výsledok hospodárenia priamo do vlastného imania na účet 414.

l)	Cudzia mena
Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

m)	Výnosy 
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.

O výnosoch z  poplatkov sa účtuje v časovej a vecnej súvislosti s vyrubením poplatkov (ak je účtovná jednotka výbercom poplatkov).

II.    INFORMÁCIE O METÓDACH A POSTUPOCH KONSOLIDÁCIE
1.	Informácie o použitých metódach konsolidácie
Obec Pohronská Polhora na základe Opatrenia Ministerstva financií Slovenskej republiky zo 17. decembra 2008 č. MF/27526/2008-31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe a Opatrenia Ministerstva financií SR z 9. decembra 2009, ktorým sa predchádzajúce opatrenie mení a dopĺňa, v súlade so zákonom č. 431/2001 Z.z. o účtovníctve zostavila konsolidovanú účtovnú závierku za rok 2018.
Konsolidované účtovné jednotky (obchodné spoločnosti) boli zahrnuté do konsolidovanej účtovnej závierky konsolidovaného celku Obce Pohronská Polhora  metódou konsolidácie uvedenou v nasledujúcom prehľade: 
Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda
vlastného imania	
Spojená škola	áno			
Obecné lesy s.r.o. Pohronská Polhora	áno			

Konsolidujúca účtovná jednotka použila metódu úplnej konsolidácie, nakoľko obec je zriaďovateľom rozpočtovej organizácie a v obchodnej spoločnosti s ručením obmedzeným má 100 % účasť /100 % hodnota podielu na jej základnom imaní/. Pri tejto metóde obec prebrala majetok a záväzky, náklady a výnosy dcérskych účtovných jednotiek v plnej výške.
Obec postupovala podľa zásad ekonomickej jednotky, podľa ktorej sa konsolidovaná účtovná závierka zostavuje tak, ako keby účtovné jednotky do nej zahrňované boli jednou ekonomickou jednotkou.
Konsolidačné balíky boli vyhotovené Obcou Pohronská Polhora, obchodnou spoločnosťou Obecné lesy s.r.o Pohronská Polhora a Spojená škola Pohronská Polhora.

  Vzťahy Obec Pohronská Polhora a Spojená škola

Účet                                             suma                                               účet                                     suma
351                                               504                                                 351                                      504
699                                               504                                                 589                                      504                           
355                                          34 958,38                                            355                                 34 958,38
584                                        314 158,73                                            691                               314 158,73
584                                            3 234                                                 692                                   3 234
588                                         27 172,73                                             699                                 27 172,73

Vzťahy Obec Pohronská Polhora a Obecné lesy s.r.o
061                                           6 639                                                  411                                   6 639      

2.	Goodwill/záporný goodwill
Goodwill v konsolidovanej účtovnej jednotke nevznikol. 

3.	Konsolidácia medzivýsledku
Konsolidácia medzivýsledku na úrovni obce nebola vykonaná, nakoľko nebol realizovaný žiadny predaj majetku a zásob medzi účtovnými jednotkami. 

III.    INFORMÁCIE O ÚDAJOCH NA STRANE AKTÍV A PASÍV SÚVAHY

1.	Dlhodobý majetok 
Prehľad o pohybe dlhodobého nehmotného a dlhodobého hmotného majetku od 1. januára 2018 do 31. decembra 2018 je uvedený  v tabuľkovej prílohe č. 2 konsolidovaných poznámok. 
V tabuľkovej prílohe č. 3 konsolidovaných poznámok sú uvedené taktiež detailnejšie informácie o dlhodobom finančnom majetku vykázanom v konsolidovanej účtovnej závierke k 31. decembru 2018. 

2.	Zásoby
K zásobám  neboli tvorené opravné položky. 

3.Pohľadávky
         Konsolidovaný celok neeviduje pochybné a neodbytné pohľadávky, z toho dôvodu nebola vytvorená opravná položka         Prehľad pohľadávok podľa doby splatnosti je uvedený v tabuľke 9 konsolidovaného celku.

4.	Časové rozlíšenie aktív
V tabuľkovej prílohe č. 10 konsolidovaných poznámok sú uvedené významné položky časového rozlíšenia aktív.  

5..	Vlastné imanie
Prehľad o pohybe vlastného imania konsolidovaného celku Obce Pohronská Polhora od 1. januára 2018 do 31. decembra 2018 je uvedený v tabuľkovej prílohe č. 12 konsolidovaných poznámok.

6.	Rezervy
Prehľad rezerv konsolidovaného celku v členení na zákonné a ostatné, dlhodobé a krátkodobé od 1. januára 2018 do 31. decembra 2018 je uvedený v tabuľkovej prílohe č. 13 a 14 konsolidovaných poznámok.

7.	Záväzky
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej prílohe 
č. 15 konsolidovaných poznámok. 

Z celkovej čiastky záväzkov 788 971,84 Eur predstavujú záväzky voči ostatným účtovným jednotkám súhrnného celku hodnotu 0 EUR.

8.	Bankové úvery a ostatné prijaté návratné finančné výpomoci
Bližšie informácie o bankových úveroch a prijatých návratných finančných výpomociach konsolidovaného celku vykázaných k 31. decembru 2018 sú uvedené v tabuľkovej prílohe č.16 konsolidovaných poznámok.

9.	Časové rozlíšenie pasív
V tabuľkovej prílohe č.17 konsolidovaných poznámok sú uvedené významné položky časového rozlíšenia pasív.  

10.     VÝNOSY

V tabuľkovej prílohe č. 18 konsolidovaných poznámok je uvedené detailné členenie vybraných položiek výnosov konsolidovaného celku obce Pohronská Polhora účtovného obdobia roku 2018.     

K 31. decembru 2018 nie sú ako výnosy konsolidovaného celku Obce Pohronská Polhora vykázané žiadne výnosy voči ostatným účtovným jednotkám súhrnného celku. :

11.	NÁKLADY

V tabuľkovej prílohe č. 19,20 a 21 konsolidovaných poznámok je uvedené detailné členenie vybraných položiek nákladov konsolidovaného celku Obce Pohronská Polhora účtovného obdobia roku 2018.     

K 31. decembru 2018 nie  sú ako náklady konsolidovaného celku Obce Pohronská Polhora  vykázané žiadne náklady voči ostatným účtovným jednotkám súhrnného celku

IV. INÉ AKTÍVA A PASÍVA

1.	Prípadné ďalšie záväzky

Konsolidovaný celok Obce Pohronská Polhora nemá prípadné ďalšie záväzky, ktoré sa nesledujú v bežnom účtovníctve a neuvádzajú sa v súvahe:

Účtovná jednotka nespravuje nehnuteľné kultúrne pamiatky. 

2.	Ostatné finančné povinnosti
Konsolidovaný celok Obec Pohronská Polhora neeviduje žiadne finančné povinnosti.

     	SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2018 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2018.

           Pohronská .Polhora 10.6.2019                                                                           Ing. Dušan Nepšinský, starosta obce